18.7.2023
ET
Euroopa Liidu Teataja
C 253/23
Piirkonna ulatuslikud kõrguse erinevused – tasandikud ja üle 380 m kõrged nõlvad – loovad mitmesuguseid kasvatustingimusi ning määravad sortide ruumilise jaotuse ja saadavate veinide tüübid.
Tasandiku piirkonnas ja nõlvade alumisel kolmandikul on muld viljakam ja veevarud paremad, mis võimaldab elujõulisemat kasvu ja suuremat saaki; siin saadakse põhiliselt vaikseid veine ja kvaliteetvahuveine, mis on värsked ja sametised/kreemjad.
Piirkond pakub tasakaalus veine, mis on keskmiselt ekstraheeritud, lillede (viinapuuõite, akaatsia, basiiliku) ja puuviljade (aprikoosi, tsitruseliste, marjade) aroomiga, keskmise alkoholisisaldusega või puuviljalised (eksootilised puuviljad, tsitruselised).
Taimekasvu juhtimiseks kasutatakse üldjuhul viinapuu ridadevahelisel maa-alal vahelduvat pikaajalist rohukatet ja koristamisel on viljakoormus taime kohta suurem kui mujal.
Nõlvade keskosa (kõrgusel 280–300 m) on kõrgelt hinnatud veinide tootmiseks parima potentsiaaliga piirkond.
Keskmise kallakuga lõuna-, kagu- ja edelasuunalised nõlvad on õhukese mulla, keskmise viljakusega ja lubjakiviste aladega; neid haritakse, et toota vaikseid ja aromaatseid kvaliteetvahuveine, mis intensiivsuse, hea tasakaalu, värskuse ja puuviljaliste aroomide saavutamiseks kasutavad täiel määral piirkonna kvaliteedi potentsiaali.
Punaseid veine toodetakse viinamarjaistandustes, mis on põhiliselt lõunasuunalised ning õhemate ja vähem viljakate muldadega, mistõttu on taimed väiksema kasvuga, lehestik on täielikult avatud päikesevalgusele ja tingimused on ideaalsed polüfenoolide ja suhkrute akumuleerumiseks.
Veinid on intensiivse värvusega ja rikkaliku mustikate, põldmarjade, ploomide ja tumedate kirsside esmase lõhnaga.
Ceptura, Tohani ja Merei viinamarjakasvatusaladel on ohtralt päikesekiirgust ja kerge tekstuuriga mullad, mis võimaldab toota jõulisi, täidlasi ja tugevaid vaikseid punaseid veine, millel on intensiivne värvus.
Dealu Mare massiivi lääneosas (veinitootmiskeskused Valea Călugărească ja UrlațiCeptura) on mullad suure raudoksiidisisaldusega, nad koosnevad punasest savist, merglist ja peeneteralisest punakast liivast, mistõttu on veinidel eristuvad lõhnaomadused, keskmine või väga intensiivne värvus, veinid on kreemjad, tugevasti aromaatsed ja puuviljalised (kvaliteetvahuveinid, poolvahuveinid), ka on neil iseloomulikud eristuvad lillearoomid ja eriline värskus.
Selle piirkonna mullad on äärmiselt soodsad ja tänu neile saab toota valgeid veine, mis on tüüpiliselt aromaatsed, tasakaalustatud, ekstraheerunud ainetega, mineraalse iseloomu ja eriomaste lille- ja taimearoomidega.
Istandused asuvad enamasti ida- ja läänenõlvadel, kus soojus ja päikesepaiste on mõõdukam, mispuhul säilib happesus paremini ja tagatud on vaiksete veinide ja poolvahuveinide puuviljalisus.
Suure kaltsiumkarbonaadi sisaldusega kivine muld võimaldab eelkõige idaosas asuvate alade viinamarjaistandustes (veinivalmistuskeskused Pietroasas ja Breazas) kasvatada tüüpilisi aromaatseid viinamarjasorte vaiksete veinide ja kvaliteetvahuveinide jaoks, mis on ekstraheeritud, värsked, mineraalse karakteriga ja komplekssete eristuvate lillearoomidega (akaatsia, basiilik, mesi).
Idapoolsetes viinamarjaistandustes, mis asuvad karplubjakivistel, savistel, liivakivistel ja peene struktuuriga liiva- ja kruusasettelistel muldadel, toodetakse intensiivse värvusega punaseid veine ja tugevalt puuviljalisi valgeid veine.
Piirkonna kõrgeim osa (300–380 m) on rohke päikesepaistega ja suure potentsiaaliga, mullad on kõige vähem viljakad ja suure lubjakivi sisaldusega; avatus lõuna poole on soodus punastele viinamarjasortidele, avatus lääne ja loode poole aga valgetele viinamarjasortidele ning platoo piirkondades viljeletakse kõige elujõulisemaid sorte.
Seal toodetavad valged veinid on puuviljalisemad ja paremini esiletuleva mineraalse karakteriga.
Läänenõlvade viinamarjaistandused on kaitstud lõunasse avanevatele maalappidele iseloomuliku tugeva päikesepaiste eest ning kombineeritult kõrgemal valitsevate mõõdukate temperatuuridega säilivad viinamarjades happesus ning aromaatsed taimsed ja lillelised noodid paremini.
Samal ajal on selle piirkonna vähem viljakast mullast ja suurema kõrguse mõõdukatest temperatuuridest tulenevalt taimede elujõud väiksem ning saadavad punased veinid (kvaliteetvahuveinid, aromaatsed kvaliteetva­ huveinid ja poolvahuveinid) on täidlased, jõulised, tanniinirikkad ja suure laagerdumispotentsiaaliga.
9.
Kohaldatavad lisanõuded (pakendamine, märgistamine, muud nõuded) Märgistamistingimused Õigusraamistik: siseriiklikud õigusaktid Lisatingimuse liik: märgistamisega seotud lisasätted